**MÚLT-JELEN-JÖVŐ KUPACOK TÖRTÉNELEM VIZSGÁJA A NYOLCADIK ÉVFOLYAMON**

**A vizsga menete:** A diák két feladatot kap. Az első: földrajzi fogalmak elhelyezése vaktérképen. (A fogalmak listáját és a vaktérképeket alább találod.) Második: a diák kihúz egy tételt, azt kidolgozza, majd a vázlata segítségével beszámol róla. Ehhez *kaphat* egy szöveget, ábrát, amit használnia kell a feleletekor. A vizsga során az atlasz is a diákok segítségére lesz (kivéve a vaktérképes feladathoz), de azt hozniuk kell maguknak. A Jeleneseknek eggyel kevesebb tétel van, mert ők azt nem vették; ez sárgával jelöltem.

**A vizsga időpontja: június 9, csütörtök 13 óra**

**A vizsga helye: 8.-os kisiskola.**

**TÉTELEK:**

1. Egy szabadon választott Európán kívüli kultúra bemutatása (India kultúrája, társadalma, vallása – a buddhizmus is – **vagy** Kína kultúrája, társadalma, vallásai).
2. A felfedezések okai, lefolyásuk, hatásuk az európai gazdaságra valamint amerikai következményeik a 16-17. században
3. Magyarország három részre szakadásának okai, folyamata valamint a 3 országrész berendezkedése, élete
4. A reformáció megindulása, irányzatai, különbözőségei a katolicizmustól és a katolikus megújulás
5. A kora újkori abszolutizmusok (Anglia és Franciaország) bemutatása valamint a francia abszolutizmus és az orosz autokrácia egybevetése (XIV. Lajos, Nagy Péter)
6. Az angol parlamentarizmus kialakulása a 17. század folyamán
7. Törekvések a 17. századi Magyarországon (protestáns és katolikus magyar politika)
8. Magyarország harcai a törökkel a 17. sz. második felétől és felszabadulása a török uralom alól valamint a Rákóczi szabadságharc
9. Magyarország a 18. században (államszervezete, népesedése, gazdasága, művelődése)
10. A 18. századi életmód, népesedés, mezőgazdaság és ipar változásai
11. Új világszemlélet, gondolkodás kialakulása valamint ezek összefüggése a társadalmi- és államszemlélet alakulásával a 17-18. század folyamán
12. A felvilágosult abszolutizmus Európában és Magyarországon
13. Az észak-amerikai kontinens változása a 18. században, azaz a demokrácia előzményei, kialakulása az Egyesült Államokban

**Földrajzi fogalmak:**

Jangce, Huangho, Indus, Gangesz, Andok, Konstantinápoly, Nándorfehérvár, Mohács, Buda, Bécs, Pozsony, Határőrvidék, Horvát-Szlavónia, Erdély, Róma, Wittenberg, Alpok, Fudzsi, Jóreménység foka, Hollandia, Spanyolország, Skócia, Írország, Dánia, Szentpétervár





